डॉक सारांशित करण्यासाठी: त्यावर "जर भाजपची सत्तास्थापन झाली, तर राष्ट्रवादी काँग्रेसला पटल्यावर भाजपच्या विरोधात मतदान करेल. जर शिवसेनेने त्यांच्याविरोधात मतदान केलं आणि सरकार पडलं, तर पर्यायी सरकार निर्माण करण्याबाबत पक्ष विचार करू शकतो," असं राष्ट्रवादी काँग्रेसचे प्रवक्ते नवाब मलिक यांनी सांगितलं आहे. 

मात्र यादरम्यान "घोडेबाजार सुरू होऊ नये, यासाठी राज्यपालांनी लक्ष दिलं पाहिजे," असंही ते म्हणाले आहेत.

गेल्या काही दिवसांपासून राज्यात सत्तास्थापनेचा पेच कायम असतानाच, सत्तेचे आकडे जुळवण्यासाठी आमदार फोडाफोडीचे प्रयत्न केले जात आहेत, असे आरोपही भाजपवर इतर पक्ष करत आहेत.

"मात्र भारतीय जनता पक्ष कोणाचेही आमदार फोडत नाही, आमदार फोडणे ही आमची संस्कृती नाही," असं वक्तव्य भाजपचे प्रदेशाध्यक्ष चंद्रकांत पाटील यांनी केलं. 

शुक्रवारचा दिवस हा आमदारांच्या फोडाफोडीच्या आरोपांमुळे चर्चेत राहिला. काँग्रेसचे नेते विजय वडेट्टीवार यांनी आरोप केला की भारतीय जनता पक्षाकडून आमदारांना प्रलोभन दाखवले जात असल्याचा आरोप केला.

नाशिक जिल्ह्यातील इगतपुरीचे हिरामण खोसकर यांना फोडण्याचा प्रयत्न झाल्याचा दावा काँग्रेसनं केला आहे. तर भाजप नेते आणि वनमंत्री सुधीर मुनगंटीवार यांनी हे आरोप फेटाळून लावतानाच हे आरोप सिद्ध करण्याचं आव्हान काँग्रेसला दिलं आहे.

आमदार फोडणे ही भाजपची संस्कृती नाही असं चंद्रकांत पाटील यांनी सांगितलं असलं तरी भाजपवर वेळोवेळी आमदारांच्या फोडाफोडीचे आरोप झाले आहेत. कर्नाटक, गोवा, उत्तराखंड या राज्यांमध्ये आमदार फोडाफोडीवर भाजपवर आरोप झाले आहेत. 

कर्नाटकमधील 'ऑपरेशन लोटस'

कर्नाटकमधील 'ऑपरेशन लोटस' पासून भाजपवर आरोपांना सुरुवात झाली. 2008 मध्ये कर्नाटक विधानसभा निवडणुकीनंतर भारतीय जनता पक्ष सत्तेत आला होता. मात्र बहुतमताचा आकडा गाठण्यासाठी त्यांना तीन जागा कमी होत्या. त्यांनी काही आमदारांचा पाठिंबा मिळवला. मात्र सरकार स्थिर राहण्यासाठी आणखी एक आमदार पक्षासोबत असणं गरजेचं होते. त्यातून 'ऑपरेशन लोटस'ची सुरुवात झाली.

काँग्रेस आणि धर्मनिरपेक्ष जनता दलाच्या (JDS) आमदारांनी एकापाठोपाठ एक राजीनामा द्यायला सुरुवात केली. एकूण आठ आमदारांनी अशाप्रकारे राजीनामा दिला आणि या आमदारांनी भाजपकडून पोटनिवडणूक लढवली. यांपैकी भाजपचे पाच आमदार निवडून आले. यानंतर भाजपकडे स्थिर सरकारसाठी लागणारे संख्याबळ उपलब्ध झालं. 

कर्नाटकमधील ज्येष्ठ पत्रकार इम्रान...\nडॉक सारख्याच भाषेत सारांश:
राज्यातील सर्वांत मोठा पक्ष म्हणून भाजपला सत्तास्थापन करण्याची इच्छा आहे का आणि तशी त्यांची तयारी आहे का, अशी विचारणा महाराष्ट्राचे राज्यपाल भगतसिंह कोश्यारी यांनी देवेंद्र फडणवीस यांच्याकडे केली आहे.